AIŠKINAMASIS RAŠTAS

Dėl pavedimo savivaldybės kontrolieriui parengti išvadą

**1. Parengto tarybos sprendimo projekto tikslai ir uždaviniai**

Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345, 3 punkte nurodyta, kad savivaldybė, turėdama savivaldybės kontrolieriaus (savivaldybės kontrolės tarnybos) išvadą, tarybos sprendimu gali imti ilgalaikes paskolas iš vidaus ir užsienio kreditorių investicijų projektams finansuoti, nesunaudojamiems kilnojamiems ir nekilnojamiems daiktams įsigyti, skoloms padengti.

2016 m. valstybės biudžeto ir savivaldybių biudžetų finansinių rodiklių patvirtinimo įstatyme yra nustatyti savivaldybių skolinimosi limitai 2016 metams:

1. Savivaldybės skola negali viršyti 70 procentų šiame įstatyme nurodytų prognozuojamų savivaldybės biudžeto pajamų ir valstybės biudžeto bendrosios dotacijos kompensacijų savivaldybės biudžetui sumos.

2. Savivaldybė, kurios biudžeto planuojami asignavimai neviršija 0,3 procento praėjusių metų BVP to meto kainomis, metinio grynojo skolinimosi suma negali viršyti 1,5 procento biudžeto pajamų.

Molėtų rajono savivaldybė paėmusi 854,5 tūkstančio eurų dydžio paskolą, iš kurios 623,5 tūkstančio eurų planuojama panaudoti ankstesniais metais paimtoms paskoloms grąžinti, panaudotų 1,5 proc. metinio savivaldybės grynojo skolinimosi limito ir tai atitiktų nuo 2016 m. sausio 1 d. įsigaliojusią Lietuvos Respublikos fiskalinės sutarties konstitucinio įstatymo 4 straipsnio 4 dalies nuostatą, kad savivaldybė turi taip planuoti, tvirtinti, keisti ir vykdyti savo 2016 m. biudžetą, kad asignavimai neviršytų pajamų daugiau kaip 1,5 proc.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos biudžeto sandaros įstatymas;

Lietuvos Respublikos 2016 metų valstybės biudžeto ir savivaldybių biudžetų finansinių rodiklių patvirtinimo įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės administracija gavusi teigiamą savivaldybės kontrolieriaus išvadą, galės rengti saviavldybės tarybos sprendimo projektą dėl paskolos ėmimo.

**4. Priemonės sprendimui įgyvendinti**

Kredito tiekėjo parinkimas apklausos būdu, netaikant LR Viešųjų pirkimų įstatymo nuostatų.

**5. Lėšų poreikis ir jų šaltiniai ( prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Savivaldybės kontrolierius. Išvadą parengti iki 2016 m. balandžio 20 d..

Parengė

Genė Kulbienė

Finansų skyriaus vedėja